Κανονισμός (ΕΚ) αριθ. 1754/2003 του Συμβουλίου

της 22ας Σεπτεμβρίου 2003

για την τροποποίηση για τρίτη φορά του κανονισμού (ΕΚ) αριθ. 2341/2002 περί καθορισμού για το 2003, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής(1), και ιδίως το άρθρο 20 παράγραφοι 1 και 4,

την πρόταση της Επιτροπής,

Εκτιμώντας τα ακόλουθα:

(1) Ο κανονισμός (ΕΚ) αριθ. 2341/2002(2), καθορίζει τις αλιευτικές δυνατότητες και τους συναφείς όρους για ορισμένα αποθέματα ιχθύων και ομάδες αποθεμάτων ιχθύων στα κοινοτικά ύδατα και για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων για το 2003. Απαιτούνται τροποποιήσεις του κανονισμού μετά από συστάσεις που εκδόθηκαν πρόσφατα από τη διεθνή επιτροπή αλιείας της Βαλτικής Θάλασσας (IBSFC).

(2) Τον Ιούνιο του 2003, εξέδωσε τις ακόλουθες συστάσεις:

- το σύνολο των επιτρεπόμενων αλιευμάτων (TAC) για την παπαλίνα στη ζώνη III b, c, d (ύδατα ΕΚ) πρέπει να αυξηθεί από 310000 τόνους σε 341000 τόνους,

- το ελάχιστο άνοιγμα ματιών για συρόμενα δίχτυα χωρίς άνοιγμα διαφυγής κατά την αλιεία γάδου πρέπει να μειωθεί από 140 σε 130 mm από την 1η Οκτωβρίου 2003,

- το ελάχιστο άνοιγμα ματιών του ανοίγματος διαφυγής σε "σάκους τράτας τύπου Bacoma με άνω άνοιγμα" πρέπει να μειωθεί από 120 mm σε 110 mm.

(3) Τα συμβαλλόμενα μέρη της IBSFC συμφώνησαν να επιτρέψουν την εφαρμογή των συστάσεων πριν από το τέλος της προθεσμίας υποβολής ενστάσεων που αναφέρεται στη σύμβαση για την ίδρυση της IBSFC.

(4) Είναι αναγκαίο να εφαρμοστούν αυτά τα μέτρα από την Κοινότητα αμέσως μετά τη θερινή απαγόρευση ώστε να αποφευχθούν τα επιπλέον έξοδα για τους αλιείς.

(5) Ωστόσο, οι επιστημονικές πληροφορίες δείχνουν ότι τα συρόμενα δίχτυα χωρίς άνοιγμα διαφυγής είναι λιγότερο επιλεκτικά από ό,τι τα αλιευτικά εργαλεία τύπου Bacoma. Συνεπώς, είναι σκόπιμο να απαγορευθεί στα κοινοτικά ύδατα και στα κοινοτικά σκάφη η χρήση συρόμενων αλιευτικών εργαλείων χωρίς άνοιγμα διαφυγής.

(6) Ως εκ τούτου, ο κανονισμός (ΕΚ) αριθ. 2341/2002 πρέπει να τροποποιηθεί αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα παραρτήματα IA, ΙΓ και V του κανονισμού (ΕΚ) αριθ. 2341/2002 τροποποιούνται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Εφαρμόζεται από την 1η Σεπτεμβρίου 2003.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Σεπτεμβρίου 2003.

Για το Συμβούλιο

Ο Πρόεδρος

F. Frattini

(1) ΕΕ L 358 της 31.12.2002, σ. 59.

(2) ΕΕ L 356 της 31.12.2002, σ. 12· κανονισμός όπως τροποποιήθηκε τελευταία από τον κανονισμό (ΕΚ) αριθ. 1407/2003 (ΕΕ L 201 της 8.8.2003, σ. 3).

ΠΑΡΑΡΤΗΜΑ

Ο κανονισμός (ΕΚ) αριθ. 2341/2002 τροποποιείται ως εξής:

1. Στο παράρτημα IA, οι καταχωρίσεις που αφορούν το είδος παπαλίνα στις ζώνες:

III b,c,d (ύδατα ΕΚ),

III d (εσθονικά ύδατα),

III d (λεττονικά ύδατα) και

III d (λιθουανικά ύδατα) αντικαθίστανται από τα εξής:

">ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>"

2. Στο παράρτημα ΙΓ, η υποσημείωση 2 σχετικά με το είδος κοκκινόψαρο στις ζώνες V, XII και XIV αντικαθίσταται από τα ακόλουθα:

">ΘΕΣΗ ΠΙΝΑΚΑ>"

3. Στο παράρτημα V:

α) Το σημείο 1.1.1 αντικαθίσταται από το ακόλουθο κείμενο:

"1.1.1. Χωρίς ανοίγματα διαφυγής

Η χρήση συρόμενων διχτυών χωρίς άνοιγμα διαφυγής απαγορεύεται."

β) Στο προσάρτημα 1:

i) Tο τμήμα με τίτλο "Προδιαγραφές του άνω ανοίγματος διαφυγής του σάκου της τράτας 'BACOMA'" αντικαθίσταται από το ακόλουθο κείμενο:

"Προδιαγραφές του άνω ανοίγματος διαφυγής του σάκου της τράτας 'BACOMA'

Προδιαγραφή 110 mm άνοιγμα διαφυγής με τετράγωνα μάτια που μετρώνται ως εσωτερική διάμετρος ανοικτού ματιού σε σάκο της τράτας που έχει διαστάσεις ματιών 105 mm ή περισσότερο στις τράτες, στους δανέζικους γρίπους ή σε παρόμοια συρόμενα εργαλεία.

Το άνοιγμα πρέπει να αποτελείται από ορθογώνιο τμήμα δικτυώματος στο σάκο της τράτας. Το άνοιγμα πρέπει να είναι ενιαίο και δεν πρέπει να παρεμποδίζεται με οποιοδήποτε τρόπο είτε από εσωτερικά είτε από εξωτερικά εξαρτήματα."

ii) Το τμήμα με τίτλο "Μέγεθος των ματιών του ανοίγματος" αντικαθίσταται από το ακόλουθο κείμενο:

"Μέγεθος των ματιών του ανοίγματος

Tα μάτια πρέπει να παρουσιάζουν ελάχιστο άνοιγμα 110 mm. Tα μάτια αυτά είναι τετράγωνα, δηλαδή και οι τέσσερις πλευρές του δικτυώματος του ανοίγματος να είναι κομμένες διαγώνια (κοπή τύπου 'Β'). Το δικτύωμα θα τοποθετείται κατά τρόπο ώστε οι πλευρές των ματιών να είναι παράλληλες και κάθετες προς το μήκος του σάκου. Tο δικτύωμα πρέπει να είναι κατασκευασμένο χωρίς κόμβους με μονόινο νήμα ή το δικτύωμα πρέπει να διαθέτει παρόμοιες αποδεδειγμένες επιλεκτικές ιδιότητες. Η διάμετρος κάθε νήματος πρέπει να φθάνει τουλάχιστον τα 4,9 mm."